Bohužiaľ stáva sa nám, že sa nájdu aj taký zákazníci, ktorí si tovar objednajú a potom sa ešte rozhodnú, či ho naozaj chcú alebo nie. Samozrejme môže sa stať aj situácia, že zákazníkovi nastanú okolnosti, pre ktoré si tovar neprevezme (napr. pracovné vyťaženie a pod ...).
Ak medzi nich nepatríte tento článok nie je určený pre vás! Môžete od nás očakávať obrovskú podporu po prevzatí tovaru. Radi a ochotne Vám pomôžeme. Urobíme všetko preto aby ste boli spokojní. Sme veľmi vďační, že ste nakúpili práve u nás a vážime si to.
Ak nastane situácia kvôli ktorej si tovar neprevezmete, nasledujúce riadky sú určené pre Vás, pretože považujeme za našu povinnosť informovať Vás o tom, ako postupujeme v prípade neprevzatia tovaru a čo môžete očakávať.
V prípade, že objednávka nebude zo strany kupujúceho zrušená pred odoslaním (kupujúci je oprávnený stornovať objednávku bez udania dôvodu najneskôr do 3 hodín od jej odoslania) a kupujúci si tovar neprevezme, dôjde k porušeniu kúpnej zmluvy, ku ktorej ste sa zaviazali dokončením objednávky. Neprevzatím nám vzniknú náklady na poštovné k vám + poštovné za vrátenie zásielky.
Tieto náklady Vám budú vyúčtované ( od 5,50 €), výška záleží od reálnej čiastky za prepravu, ktorú ste mali uvedenú vo vašej objednávke. Nechceme od vás žiadne úroky, pokuty. Chceme len nahradenie reálne vynaložených nákladov.
Porušili ste kúpnu zmluvu, môžeme to riešiť niekoľkými spôsobmi:
1. My vás na vzniknutú situáciu upozorníme e-mailom. A vy nám uhradíte kompenzáciu ako náhradu škody. Postup bude uvedený v e-maily.
2. Na e-mail nezareagujete úhradou, v takom prípade zašleme prípad na právne vymáhanie nášmu zmluvnému partnerovi - suma sa môže ešte navýšiť o trovy konania.
3. Súdnou cestou.
4. Ponúkame Vám aj špeciálnu štvrtú možnosť, tj. Produkt si znovu objednáte a suma Vám bude navýšená o kompenzáciu za nevyskladnený predošlý balík. Pokiaľ ale opäť balík neprevezmete, situáciu budeme riešiť rovno súdnou cestou. Postup bude uvedený v e-maily.
Prvá a štvrtá sú najjednoduchšie a pre Vás najlacnejšie možnosti. (Sme vďačný, že 98% zákazníkov si zvolí práve tieto možnosti).
Druhá a tretia možnosť sú zdĺhavé a pre Vás veľmi finančne nevýhodné.
Uvedomte si, že nevyzdvihnutím zásielky ste nám okrem finančných nákladov na viac zvýšili náklady tým, že zásielku musíme rozbaliť, tovar skontrolovať, nepoužiteľné obalové materiály musíme zlikvidovať, zabezpečiť spätnú logistiku tovaru do skladu a mnoho iné práce.
Že ste to nevedeli?
Väčšina ľudí to nevie. Pre budúcnosť Vás prosíme premýšľajte nad tým, aké dopady neprevzatie tovaru môže mať. Predstavte si, že to urobí 70-100 zákazníkov mesačne. Iste si viete spočítať, akú finančnú stratu by nám to za rok prinieslo.
Niektorí zákazníci, sa vyhovárajú na to, že nedostali informáciu o odoslaní zásielky a podobne. My však každému po odoslaní zásielky posielame informáciu e-mailom, že zásielka bola odoslaná spolu s číslom zásielky. Odporúčame v spomínanom e-maily sledovať, kde sa váš balíček nachádza a rovnako zasielame aj sledovacie link. Naozaj sme urobili všetko pre úspešné doručenie objednávky.
Uvedomujeme si, že môžu nastať okolnosti pre ktoré ste si zásielku neprevzali a nebol to váš zámer. Mohli ste byť príliš pracovne vyťažený, nemali ste čas, museli ste odcestovať pod. Pochopte však prosím aj vy nás, že nemôžeme znášať takto spôsobené škody.
Odôvodnenie: Množstvo e-shopov takéto situácie nerieši a straty, ktoré takto vzniknú, prenášajú do cien produktov. My ale úspešne robíme všetko preto, aby sme 100% takýchto strát získali späť. Vďaka tomu vieme zabezpečiť dobré ceny pre zákazníkov.